
Ч. 1 (185) Львов, четверг дня 6 січня 1938 (24 грудня 1937) Рок \. 


Пренумерата в краю: 

30 грошей міслчно, 

50 Е квартально. 
1.50 Е полрочно, 
3 зл. рочно. 


5 я МА 3 Амерыці: 1 дол. рочно 
Ои ВС, = 8 Амеры: 1 дол. рочно. 
| рв В Чехословакии: 
2 кор. місячво, 10 кор. полрочно, 
зи кор. рочно. 


Цшы оголошень: 
Ц'ла. сторона’. 120 -8л., * сто 
роны бо за., Уч стороны 35 зл., 
з стор. 20 ял., 1 стор. 10 зл.; 
оголошеня малы за 1 Ум. 29 гр., 
в токоті 30 гр., перед текстом · 
40 гр. При місячном и долшом 
омлошеню зпачца знижка. 


Орган Лемковского Союза 


«онто чекове Нр. 494.155. 

Выходит в каждый четверг. 

—_— Редакция и администрация в Крывиці. — Адрес „„Лемко“ Крыница чья китая 


нна аб вазо 


С оказии Свят складаме всім Пренумегаторам, Дописователям и Читателям искргнны желаня 
ВЕСЕЛЫХ СВЯТ и всғкого добра в надходячом Новом Році. 

“лят они вых без выключеня. 


Стр. 2. 

Христос. рождает ся 


Когож с нас не радуют тоты слова? Весе- 
так старых як и 
молодых. так бідных як и богатых. Тішат ся 
нима нсі; бо ‘свята тоты пригадуют нам воли- 
кый праздник Рождества. Божого Дітячи, ко- 
тре приняло на себе тіло, штобы пак яко: че- 
дові терпіти н умерти’на кресті для спасеня 
людей. . 
„Як голосит св.-ииемо, „Исус Христос на- 
родил ся 25-го нового місяца (грудня)“, а ше- 
етый вселенскый собор выяснил. што Мееил 
уродил.ся ‚в навечериє первого дня тыждня“. 
Т..зн. вечером в неділю. Прото тыж ВЕРЕ: 
етвеннійпюе- обходят люде „Святый Вечер“, ко- 
трый ‘вст святом родинным, стиаючим с дале- 
ых. „сторон цілу родину ‘до одного стола, при 
котром забывают веі нє порозумленя и уразы 
‘и желают собі щиро всього доброго. 

„Слава во вышних Богу и на земли мир 
Во человћцъх благоволеніе“, Такы слова про- 
співали ангелы над вертепом. Так мало вет 
однак тепер доброй волі и так мало любви ми- 
ра (спокою). /Подска мысель глядат заспоко- 
иня в войні. в плачу дітей и матерей, в страш- 
ливой помсті. котрой жерелом вст ненависть. 

От вифлеемской ставнкы иде подув Добра 
и Любви на’ цілый віт. “Өткрыйме сердца на 
єго прибыте! Тот подув вехніит наши сердцА 


И ЧИНЫ. ублагороднит етре млёня. Он каже. нам. Яўс 9 
` ходят до хат. С 


подати руку тым, кого мы вчера нейавиділи и 
сотрудничати в ділі мира и згоды © тыма; с 
котрыма вадили мы ся до меёдавна. Нехай от- 
те пөданє рукы приязни“и згоды буде щире. 
братереқе и сильне! 
.2-0—-0— 

ятый Вечер. "В. білой; 
ув ся земля. 
червенаве зимове сонце, ночами світят милио- 
ны эвізд и: серебристый місяц. От морозу скри- 
пит сніг под ногами, а окна хат світят не лем 
світлом лямп.и свічок, але также огнем ожи- 
даня и цікавости. ; 

Хоц каждого року сходит вифлевмска зві- 
зда, хоц што року ділиме ся просфором — тым 
хлЮом любви и зцоды, желаючи собі? веякого 
добра. ожидане и цікавость того, што принесе 


геніжноћ. приоді- 


- На небосклоні палит ся. 


нам новый рок, не выгагают николи, они сут 
беземертны. Жиют они безпрерывно в наших 
душах и все надіют ся сонца и счастя, яке при- 
несе им завтрашный день. 

Чи прийде до нас тото ждане счаств? Чи 
сонце, о котре.молиме Бога штоденно. заяснів 
полным світлом над головами людей? 

Тото сонце, тото счаств вет в нас самых. 
в наших сердцах и поза нами не найдеме его 
нигде, 


МЕРЕС ги еер С ба АЙ 


Ч. 1, (185) 


Вифлевмске світло показує дорогу до 
правды людской и людского сердца, бо оно’ва- 
мо вст правдом и счастєм. Идме-ж отже за тым 
святым. світлом. Оно нас вскріпит чудесно и 
темноту житя розвиднит. 

У ног Божого Отрочати проеме о благо- 
словенє для наших діл. Просме о добры и му- 
дры наміреня и дла. Незгоду выкорчуйме и 
спальме як бурян, як осет. А як запанує лю- 


бов и згода. як появит ся на земли» Сонце 
Правды“. втотчае Бог поблатословит.` всякы 
наши. стремленя и дла. 


Як обходят ріжны народы Рождественскы (Свята. 


„Што край, то обычай“. Тота приповідка 
справджат ся особенно при святах Рождества 
Христового, с котрыма в ріжных Края лучат 
ся р: жны обычаи. 


В краях скандынавскых 

обходят свята уж дня 13. грудня. т. в. в 
день покровителькы світла, св. Луции Муч. 
Дівчата в. білой старосвецкой одежи. с воло- 
сєм звязаным. в старосвітскый узел, перехо- 
дят улицами Штокгольма и другых сканды- 
павскых міст в окруженю фантастычных по- 
статей :со старых .нордыцкых предань и лв- 
тейд = ельфов. гномов, русалок и т. д. 

Перед вечером: пустот улицы, 60 веі у- 
каждого окна, с каждой хаты 
'ясніє світло яличкы. 
‚ В Венгрии 
вырушают г. навечериє * по селах орывя- 
нальны громады молодых хлопцов. 
тых за ріжны звірята домашны, 
хат. тде жиют дівчата, 

Гдезлем занукают незвычайны гості, 
чачи. тавкаючи, рычачи и т. дораз отвера- 
ют им двери и запратают до хаты. где обдя- 
ровуют их щедро и частуют торячим вином с 
көренями. Всі склалают:собі желаня, а моло- 
деж сват: весільны: сшванкы. 

Рано в перший святочный день перезд- 
жают знов громады молодежи через села, не- 
сучи пруты вербины, котры прикрашают кВт 
ками и лентами: 


переоді- 
вступуючи до 


мяв- 


По полудни всі понагляют-ся до гостин- 
ницы. где бавлят ся при музиці и танцах до 
рана. 

В Бразылии 


припадают свята в час! найгорячійшого 
літа. Там місто білого ента видно білы оде- 
жи мужчин и женщин. котры тлядают холод- 
ка и ни. штобы скрыти ся перед горячима 
лучами сонца. 

Богослуженє. отычаюче нашому Всеноч- 
ному отправляют там под толым небом. На до- 
рогах чути ока: ийны ешвы при акомпания- 
мент: титары. е 

В Афрыці 


христнянскых муринскых селах над 
Конго и над Сенегалем, на теренах мисийных 
свято Рождества Христового обходят полных 
У дней. Так; як давние. звукы тамтаму го- 
лосят о богослуженю с оказии свят Рождества 
Христ. Толпы. -вірных :спішат до святынь, 
.стюсь` пахучих зет и галузей палят ся на пло- 
щах. Веі тпотпалвмове вино, а дітячи сердца 
радуют ся Рожд. Христа. 


ПИРАТА ТЫР АБАБ ТАН В ИНЬЫНА 

Дня 25. ХІ. 1937. р. в канцелярии курии 
Апостольской Администрации для Демковщи- 
ны в Рымӣнові здали испыт на дяков: Дзю- 
бинскый Дмитрий. `Галущак Стефан, Каплун 
Якым. Лыба Михаил, Мысцовскый Василий, 
Процько Иван; Чичила А: лександер и Яценик 
Исидор. 


Передрук с „Нарпатского Звона“. 


„НУЖДА“ 


Жил одного разу богатый селянин, веього 
мал он подостатком так, што в. хат и на обы- 
стю было тісно для всякого добра. 

Але, як тварит наша приповідка — бога- 
тому не спит ся, богатый злодія боит ся; так 
само было и е нашим хлопом. В ночи не: вач: 
жмурил и ока, все выходил на двор „слухати, 
чи не закрадат ся злодій. 

Аж одной ночи, а темно было, хоц очи 
выколь, — выходит. он с хаты и чув: ќтоси як 
бы перешол коло ‘єго көморы, як бы трава за- 
шелестіла под чиимаси ногами... 

Зачаил ся хлоп за углом и слухат... По 
хвилі выставлят голову и видит в другом куті 
также чиюси голову... Хлоп сховал ся. По хви- 
пі знов выглядат и знов видит голову. 

Так ховали ся они долший чае. а пак зло- 
дій стал ся емілійшим и высунул ся щлый 
из за угла. Хлоп вышол также. 

— А ты братеў што ту робиш”? — запытал 
ся злодій. Чи также пришол на заробок. 

— Так приятелю. отвітил хлоп. 

— Но, то идеме разом, выск на половину 
и гріх на половину. 


ге 


> 


Добре идем“, але кади? 

Но брате, иризнаю ся, што я сам не 
знам; я перший раз взял ся до того ремесла... 
Страшно подумати, але ито робити, — нужда. 
Берме ‘ся, може выважиме двери! Хлоп бота- 
тый, то може там дашто найдеме. 

- Добре гварити, але труднійше выважи- 
ти; але чи маш ты даякы знаряды. 

— Ні брате, не мам нич. 

— Планный с тебе злодій, подумал зло- 
дій; але подожди, я мам ключи, то може дая- 
кый здаст ся. Сказавши тото, вынял с кышепі 
ключ и отрорил комору 

— От и скриня, додал он — розбивай — а 
сам почал гтядати сокыры, штобы ньом ошо- 
ломити злодія. 

Бог с ньом — с том скриньом, мені кобы 
найти хліба, а ту так пахне свіжим хлібом... 
и почал нюхати... 

— Стой, не ліз, промовил хлоп, — от я и 
нашол, и подал ему хліб с поличкы. 

Злодій хопил обома руками хліб и почал 
заідати. Хлоп смотрит ся на него с зачудова- 
нем: 

— Штож — ты не вечерял може? 

`— Што ты твариш мені о вечері, я кромі 
воды не мал вчера нич инше в устах — отпо- 
віл тот и іл.дальше. 


Слідуюче число „Лемка“ появит ся за два тыждні, т. є. дня 20, 


Хлоп опустил рукы и он замолчал: 

Тот поіл.собі добре, встал, перекрестил ся, 
взял ище оден хліб с ноличкы и хоче Ютхо- 
ДИТИ. 

— Штож ты робних гварил хлоп; та по- 
дожди, таж ту мус быти гроши;° забереме, 
што в рукы попаде: 

— Бог © тобом и с'тыма грошами, я сам 

их ве беру и тобі не раджу. Слава Богу, штом 
сой поіл и хворой жені и дітям хліба принесу... 
больше мі нич не потреба... 
2 Ну, то под ту; як так —.воз собі тот 
мішок мукы и ванес его собі до хаты! Никого 
не бой ся, а всли бы тебе кто ввідал ся, то по- 
дж, же сам господар дал тобі тоту муку. 

— Та якый же господар? Што за госпо- 
„дар? 

– А от тот, што стоит перед тобом — от- 
повідат хлоп, а слезы єму и котят ся по лиці... 

Бідак не знає, где стоит... падат хлопу до 
ног и просит: ‚.даруй брате... два дні нич не 
мал я в устах... жена хвора... и діти.“ 

— Ветан брате! — отвітил господар через 
слезы, — воз хліб и муку и ид с Богом до до- 

А на другый раз не иди красти... Знай. 
што мы всі братя ив нужді повинни мы по- 
магати оден другому... 


000: 


січня т, р. 


Ч. 4. (485) 

Свято Рождества Христового, святом любви ближного. 


Над раком Гудсон в Ню - Йорку обходят 
свята Рождества Христового, мыелячи о нуж- 
ді йідаков. Пані в старосвітскых костюмах хо- 
дат по упицах с ящиками, котры в коротком 
чае? наполняют ся жертвами на найбіднійших. 

Чудачно выглядают тоты, · середновічны 
постати, отулены в пурпуру и золото, е дол- 
гыма, приправленыма. ‘бородами. В послідных 
тыжднях кружит по домах, школах. шпиталях. 
дітскых приютах и т. д., св. Николай и розно- 
вит подарункы. Богаты старают ся о тото, што- 
бы н найбіднійши мали на свята индықа, або 
иншу домашну птицу. без котрой не обходит 
ся е том часі ани одна хата. В будынку рату- 
ша уряджают в Святый Вечер величезный 
бенкет для бідных. 

В минувшом році сконсумовано в часі бен- 
кету в Ню - Йорку 0.500 фунтов ярин, 1.200 


фунтов тіст, 2.000 фунтов индыков, 20.000 
литров кавы и выкурено 10.000 пуделок цыга- 
реток. На бенкет! было 10.000 людей. 

Такого выбору забавок, якый встрічат ся 
в часі Рождественскых Овят в амерыканскых 
еклепах, ніт нигде на цілом світі. Там Рожде- 
ственскы свята суть не лем святом затально- 
го: милосердия и любви ближного, але. также 
святом дітей. Всьо тото, што радує старших. 
находит ся в маленькых розмірах также в 
склепах с забавками. 

В одном місті в Пенсыльвании впал св. 
Николай доправды с неба, Оден. склеп с забав- 
ками вынанял пару летчиков, котры перебра- 
ны ва ..Николавв”. спустили ся с самолета на 
охоронительных парасолях на землю и с вели- 
ком помпом роздавали дітям забавкы. * 

—000— 


ПИЗИЕВИСННЕНЯКИУ УСМ НЕИТЕЗАЗИАЕАИ НЕЧАЕВА МАСТЕРОВ 


Знесено суды присяглых. 


Дня 15. грудня правнича комисия Сенату 
обрадовала, над правительственным проектом 
энесеня судов присяглых и судивв мировых. 
Проект реферовал сенатор Станввич, котрый 
высказал ся за удержанем судов присяглых и 
скасоранем судивв мировых. 

В вывязаной дыскусии Терликов- 
скы, высказал ся за правительетвенным про- 
єктом, а сен. Петражицкый зголосил поправку, 
штобы справы. находячи ся уж в току. были 
переведены перед судами присяглых. Мини- 
стер правосудия згодил ся на поправку. В то- 
лосованю ухвалено проект скасованя судов 
приєяглых и внесены поправкы. 


РЕНЕССАНС ОВО У. ЕОНИ 
Результаты выборов в Совітах. 


Выборы в Совітах выпали незвычайно. 
Пересічно голосовало 959 населеня. В окрузі 
минском, тде кандыдовал маршал Ворошилов 
процент доходил до сто. Был он высший. як 
в окрузі московском Сталина. Масове голосо- 
ванє при выборах стає ся зрозуміле, як возме 


сен. 


ся под увагу приготовленє выборов при помо- 
чи „чудно“ дійствуючого выберательного апа- 
рата. 

Загалом на 94 милионы управненых до 
голосованя — голосовало 91 милионов. Голо- 
сованє было „тайне“ але управнены до голо- 
сованя доставали карткы нумерованы, в ви- 
ду чого не трудно было справдити, кто на ко- 
го отдал свой голос. 

Перед выборами утворено „народный 
фронт" гложеный с комунистов и безпартий- 
ных. Як вышли на том безпартийны, видно со 
слідуючих чисел: комунисты, котры числят 
всього около 2 милионы членов достали 855 
мандатов, а безпартийны на 92 милионы у- 
правненых до голосованя — лем 255 мандатов, 
т. є. одну трету часть числа мандатов, одержа- 
ных коммунистами. 3 

Розуміє ся, што при так ничпожном числі 
не могут безпартийны мати ниякого вплыву 
на державну господарку Совітов, где будут 
дальше рядити комунисты, але за то безпар- 
тийны станут ся отытственны за вшитко. што 
зробят комунисты. Такым способом Оталин 
хытро звалил с комунистов отвітственность на 
безпартийных. 


ела РУКЕ ЛЕЩИНХ ЗАМИНИ ЬЕ НИР АРИ СЕЗС-ЕНСЬ ИМИНОВ 
Лист до братов Ждынян и Краянов в Амерыці. 


В послідном часі достал я много писем с 
Амерыкы так от Ждынян, як и от емигран- 
тов с другых сел. В листах тых пытают ся ме- 
не о культурно - просв:тительне житє лемков- 
скых сел; а передовсем Ждыні. На тоты пыта- 
ня я рішил огповісти в нашой народной газеті, 
„Лемқу“, 

Село Ждыня мало перед войном широку 
н добру славу, бо в нем прекрасно розвивала 
ся культура и просвіта, котра была прикра- 
гом п приміром дяя другых сел Лемковщины. 

В Ждыні была кооператывна Молочарня. 
кооператывный склеп, каса, и читальня им. М. 
Качковского, котра — сміло можна сказати — 
давала найбольши доходы, бо в ней читало ся 
добры книжкы, она давала старым и молодым 
добру науку. 

Во всіх тых инстытуциях, т. є. в склепі, 
молочарні. касі и читальні проводил пок. 0. 
Теод. Дуркот, котрый каждой неділі запрашал 
людей до читальні и сам там приходил. Веселе, 
культурно-християнске, родинне было житє в 
селі и всли бы несчастна война не знищила то- 
го добра. а с ним и предводителей, то до тепер 
не было бы напевно ани одного жида в селі и 
ждыняне тішили бы ся прекрасным доробком 
своей власной силы. 


Тепер Ждыня змінила ся. В р. 1930. 0осно- 
| | 


вано чит. им. М. Качковского, и тота чит. роз- 
виват ся дост добре. Мав много добрых членов 


‘котры любят добру книжку и газету, але бра- 


кув єй доброго предводителя. Правда, ест в 
селі розумный священник, О. Ардан, але для 
него вся наша робота вст чужа. 

На обще собранє членов читальні приде за 
ликом просьбом, але ани одного гроша не 
дал до читальні, за члена ся не вписал, николи 
не запросит людей на науку до читальні, ани 
не поможе приготовити представленя, котре 
члены отограли бы радо. 

На том терпит читальняне жите. 

Дня 1. мая 1936 р. основано в Ждыні коо- 
ператывный склеп, котрый названо 
ность”. Кооператыв розвиват ся дост добре. 
Полрочна ревизия · выказала доходы й пра- 


вильне веденє склепу через склепара и заряд. 


Але в „„бдности“ бракує именно той вдно- 
сти, яка дає силу. В Ждыні вст аж 5 жидов- 
скых склепов, котры помимо кооператывы, роз- 
вирают ся добре. А всли взяти под розвату, 
што до кооператыва „@бдность“ вписало ся 85 
членов. то при правдивой єдности селян. коо- 
ператыв повинен числити на 55 покупателей 
сталых, 

Кром! того купуют в кооператыві товар н 
не члены. котрых вст може друге тилько, так. 


„бд- . 


Ее 

же кодператыв мог бы числити на около 190 
покупателей. При таком числі рух в склепі по- 
винен быти значно больший и склеп повинен 
каждого тыждня ривозити добру фуру товару. 

А тымчасом так не єст. Гдеж глядати при- 

чины слабых торгов в. кооп. склепі? 
.. А но в том, што не веі члены купуют в 
своєвм склепі. Жиды для конкуренцийных ц- 
лей дают товар о трош, два дешевше и уж не- 
оден член ломит „6дност“ н купує у жида, 
хоц на другом товарі жидови переплатил. 

В том лежит причина зла, котра не усту- 
пит так долго, покаль люде не зрозуміют вагы 
клича: „свой — до свого“. Тот клич высказал 
я на основательном собраню кооператывного 
склепу и клич тот. повинен стати ся святым по 
всіх лемковскых селах, 

Коли клич „свой.— до свого“ прийме ся 
у нас, яко фундамент нашой економичной. ро- 
боты, втотчас вынесут ся от нас жиды и втот- 
час найде неоден способный селянин заробок 
у свого. 

Жиды для конкуренции дурят людей и о- 
біцюют им грушкы на вербі, Тото однак не мо- 
же нам пошкодити, лем треба нам дуже свідо- 
мости. Ту мают велике поле діланя наши свя- 
щенникы, котрых обовязком вст освідомляти 
селян и показати им дорогу до загального до- 
бробыту. 

Кром! того мусиме стрем!ти всі до основа- 
ня туртовні в Горлицах. Не зражайме ся тым, 
же одна спляйтовала, але закладайме другу и 
провадме ю лучше, як тамту. До заряду выбе- 
райме людей тверезных, розумных и с чисты- 
ма руками, то она напевно удержит ся. А втот- 
час наши сельскы кооператывы привезут до 
гуртовні фуру овса и гроши и возмут в ней 
фуру товару. Гроши хлопскы не уйдут в жн- 
довскы рукы, але останут в рускых руках. 

` Слова: мой розважте добре дорогы Жды- 
няне и Братя с другых сел. Не забывайме ни- 
коли о том, што в єдноти сила. Той єдности. 
той силы желаю вам щиро разом с желанями. 
Веселых Свят и счастливого Нового Рору! 
Дм. К. Ю. 
Ждыня, дня 27. грудня 1987 р. 


НА РУСКУ БУРСУ В ГОРЛИЦАХ 
ПОЖЕРТВОВАЛИ: 


1) Климковка — 4 зл., 5' м. картошкы, 
15 кг. бураков, 7 кг. моркви, 5 кг. физолы, 1'/ 
кг. цыбулі и карпел!. Збором заняли ся г-жа 
В. Курылло Гайдока, Василь Шимончик. Ма- 
рия Маркович, Любов Малецка и Ирина По- 
пОвичЧ. 

2) Смерековец —- 11.60 зл. и > фуры дере- 
ва, (еще не доставл.)..Збором занял ся Д. Зла- 
тиканич. 

3) Гладышев — 27 зл. 


(в том 10 зл. Чи- 


°тальня им. М. Качковского). Збором занял ся 


0. Даюбина: 

4) Вапенне — 1> м. картошкы. Збор пере- 
вели: Косма Пыж, П. Прокопчак и С. Бубняқ. 
Достава: П. Т. Пыж и П. Д. Пыж. 

5) Устє Руске — 2.10 зл. и 2 м. картошкы. 
Войтович и Никифор Крыницкый. 
картошкы. Збор: К. 


Збор: Т. 

б) Кункова — 7 м. 
Дввончик. 

7) Новица — 6 м. картошкы. Збор: М. Па- 
велчак и О. Ференц. Достава: Стефан Клянцко. 

У; г. Захарий Станчак, Смерековець — 10 
злотых. 

9) о. Евгений Усцкый, Близянка — 10 зл. 
(‘> м. жита). 

Всім жертводателям и потрудившим ся к0- 
ло збора складат щиру и сердечну блатодар- 
ность 

Заряд Бурсы. 


Стр. 4. 


„Л Е МК о” 


_ Важны событя на Далеком Всході. 


Война на Далеком Всход! приберат чимраз 
ширши розміры. Сталин по оконченю выборов 
занял ся справами Далекого Веходу и як до- 
носят газеты с Токио, приготовлят он Японии 
немилу неожиданность. Ведля тых відомостей 
боты наміряют уж в найближшом часі на- 
чати с Япониом войну без выповіданя такой. 

Войну с Япониом мав провадити от име- 
ни Соытов Монголия Внішна, котра находит 
ся под полным вилывом Совітов. Штобы однак 
было всьо в порядку, то Монголия Внішна ре- 
зыгнує со своей независимости и заярлят свой 
поворот до Кытая. Правительство монгольске 
має зложити присягу в:рности Чанг - Кай - Шо- 
ку и в характері провинций кытайскых зачне 
воєнну акцию с Япониом.. 

Монголия Внинна вст уж до того приго- 
товлена. Армия вй находит ся цілковито в ру- 
ках офицеров совітскых. Уживат она оружия 
и нат мундуров совітскых. 

Оголошене поворота Монголии до Кытая 
и акция против Японии має ся роспочати с 


моментом оконченя фортыфикации Владыво- 
стока. 

Кром! того опиния публична звернула ся 
против Японии по затопленю через японекы 
самолеты амерыканской канонєркы и бомбар- 
дованю военных кораблей англицкых. Втот= 
час война висіла на волоску, бо Амерыка и 
Англия выслали до Японии острый протест. 
През. Рузвельт зажадал перепрошеня Амеры- 
кы через цисара Японии Гирогито. Было бы 
тото для ного страшном зневагом и пониже- 
нем. Прото тыж жаден министер не сказал єму 
о том, радше пополнил бы самоубийство. В Я- 
понии такы річи бывают. 

Правительство японске. перестрашило ся 
однак того не на жарты и поспішило с пере- 
просинами. Веьо звалено на карб трагичной 
помылкы. Правительство собовязало ся, же 
выбудує такый сам корабель и выплатит от- 
шкодованє родинам затопленых моряков. В ці- 
лой Японии зберают жертвы на тоту ціль. Ад- 
мирала Гузегаву усунено. 


ЗНАТЬ СЕКСИ СУСС 


Што чути в сви в краю 


Желізнодорожна катастрофа коло Бохні. Г 
ночи с неділі на понеділок около полночи ма- 
ла місце желізнодорожна катастрофа на торі 
меже Подлежнем и Гродковицами в повіті 60- 
хенском. Поїзд товаровый выскочил с шин и 
5 вагонов розбило ся цілковито, а сам паровоз 
вет ушкодженый. Управитель поізда Гонетол 
и тамульцевый Ян Сикора были забиты. Дру- 
гый гамульцевый Антоний Рошкевич 6ст тяж- 
ко раненый. Катастрофа тота спричинила за- 
барыкадоване тору. котрого очищенє тревало 
у тодин. Поїзды ідучи в том дні с Кракова до 
Тарнова были опозднены. 


Украли самоход с колбасом и гусятином. 
Перед самыма святами допустили ся Злодій 
незвычайно смілой крадежи. Они потрафили 
в білый день с рухливой улицы украсти тягар- 
ный самоход одной фирмы, на котром было 
парунадцет сотнаров колбас. тусятины и ин- 
ших провиянтов. 


Забыла — кым ест. На полицию в Варша- 
ві спроваджено бабу, около 45 літ, котра стра- 
тила цілковито память. 

Не потрафит она, сказати, як ся называт, 
ани откаль походит. Полиция веде доходженя 
р ціли отнайденя ей родины. 


Предсказаня погоды на 1938 рок. Лк каж- 
дого року. так и тепер маса ворожбитов пред- 
оказуз погоду на цілый рок. Ведля тых пред- 
сказань мав быти: 

Січень сухый и морозный. с великыма 0- 
падами под конец місяца. 

Лютый, початково сухый и погодный. при- 
несе дуже снігу под конец місяца. 

Март, в шочатках острый и морозный. став 
ся пак ясный и приятный, 


Квітень, має переплітати сніг с дожджем 
и сонцем. Друта половина заповідат ся красна. 

Май, початково сухый и сонечный буде ! 
другой половині мати дост дожджей, але не за 
дуже. Буде тото матн БИлыв на вроды. котры 
в том роді заповідают ся барз добре. 

Червень, має быти прекрасный, теплый и 
сонечный. 

Липень, серпень м вересень, с переходя- 
чима, частыма дожджами. 

Жолтень, красна погода до половины ли- 
стопада. 

Грудень, морозный и сшжный от самого 
початку. 

Ворожбы на рок 1935 не предвиджают ни- 
якых елементарных бід, як градобитє, великы 
ЛИРЫ ит. д., а наоборот рок тот має быти под 
взглядом погоды и урожаєв добрый. 

Планьше заповідат ся, новый рок под 
коглядом политычным. 

Астрольогы снуют свои ворожбы с консте- 
ляции звізд на небі и с затьмень сонца и мі- 
сяца. Беручи под увагу припадаючи в р. 1935 
затьменя сонца и місяца. предсказуют. астро- 
льогы на 1938 р. революции, безпорядкы п0- 
литычны. заострене меженародных конфлик- 
тов. але всі трердят. што до войны ище не дой- 
де. Овіт в р. 1935 и 1939 буде приготовляти ся 
до войны, котра выбухне аж в 1940 р. 

Вірячи тым ворожбам. можеме ище пол- 
ны 2 рокы зазнати спокою и выгод домашно- 
ГО ЖИТЯ. 

Бывший царскый генерал умер в нужді в 
Варшаві. В ночлегогом домі городском при ул. 


• Ягеллонской в Варшаві помер 27. грудня м. р. 


Тимофей Даниилович князь Муратов. брат б. 
губернатора курского, спородненый с царском 


родином Романовых через свою сестру. 


Померший генерал кн. Муратов был офи-- 


цером конной гвардии царской и знаменитым 
іздоком. Был ожененый с одном с найбогат- 
ших пань в Росии с княжном Голицын. 


УЖ ПОЯВИЛ СЯ БОГАТО ИЛЮСТРОВАНЫЙ 

От. долғых літ тен. кн. Муратов. находил 
ся в крайной нужд! и ходил за прошеным хл1-- 
бом в Варшаві. 

Експльозия в поїзді. Недалеко Токио в Я- 
понии в поізді наступила експильозия целю- 
льонду. от котрой заняли ся вагоны. Два ва- 
гоны згоріли. бемеро люда спалило ся, а 34-еро 
вст тяжко попареных. 

Убила сокыром бестияльского мужа. 13 Ба- 
рановичах засудил суд на 2 літа безвзглядно- 
го`ареста Ольгу Чернявску за убийство своего 
мужа Владыслава в часі сну. 

Процес выкликал заинтересованє. бо уби- 
тый катовал страшно свою жену. Раз розбил, 
на дробны ‘кускы зеркало, вышмарене на двор 
и казал жені позберати єго голыма руками в 
часі великого морозу; другый раз привязал ю 
до хвоста коневи и казал біжати за ним, пога- 
няючи ю бичом. 

Катованый жені перебрала ся мірка тер- 
пеливости и штобы освободити ся от ката, у- 
била его в часі сну. 

Кытай будує дорогу до Росии. Англицкы 
газеты доносят, же в Кытаю роспочали будову 
великой дорогы, ведучой с провинции Шечуан 
до границы. Росии, долготы 5.000 км. При до- 
розі той єст занятых 1.000 инжинеров и 700.000 
роботников. 

Робота при дорозі иде в день и в ночи. 
Дорога буде закончена за пару місяцов. Має 
она велике стратегичне значенє бо том дорогом 
можна буде перевезти с Росии до Кытая ору- 
жиє в продолженю 2 тыждней. До тепер транс- 
порт тақый заберал 3 місяцы часу. С того. вы- 
ходило бы. же Кытай числит ся с тым, што 
война с Япониом не скоро ся скончит. 

Вырок на членов 0. У. Н. в Ровном. Дня 
23. грудня закончил ся перед судом в Ровном 
реликый политычный процее против 55-ом 

жителям пор. костопольского. оскарженым ‘0 
належанє до 0. У. Н. 

Суд признал невиноватыма 3-0х, а 52-0х 
засудил на кару вязницы от 5 до 12 літ. 
ЕВА НОА ЗЕЕ СЕ 

Заряд Руской Бурсы в Горлицах просит 
вшиткы села, котры перевели зборы. пожер- 
твовань на бурсу. — сейчас по святах достави- 
ти провиянты и списы жертв (листы) до бур- 
сы в Горлицах (ул. Сенкевича. 24). 

Заряд Бурсы. 


ТААТТА А БЕНЯ ЕЕ 
3—4 МІСЯЧНЫЙ КУРС ДЯКОВСТВА. 


Другый курс наукы церковного співу и 
устава и другых предметов. нотребных для 
дяка открыват с днем 


1. лютого 1938. р. 


МИХАИЛ ФЕЦИНА В МЫСЦОВОЙ 
почта Жмигород, пов. Коросно. 

Плата за науку 15 зл. меячно. 

Зголошеня принимат ся до 25. січня 1935. 
року. 

По курсі кандыдаты получат свідоцтва. 

Близши информации можна достати пись- 
менно за приложенем почтового значка за 25 
грошей. 


Ціна 1 екземпляра календара разом с великым календарем стінным выносит 50 грошеи- и кошты пересылкы. При 


замовленях 10 штук кошты пересылкы поносит администрация ЛЕМКА. Для кольпортеров великый опуст. Замавляти треба 


в администрации ЛЕМКА, Крыница 2. 


ХИНИН НИНИН 


ТООТОН 


Отвіт. редактор: Гарас Громосяк в Крыниці. 

Гипография А. Гольдмана, во Львові, ул. Сикстуска Ч. 19. 

